text: Tað gjørdist eitt millumting á Tórsvølli, har dysturin júst er bríkslaður av. Spania gjørdi sítt, meðan føroyingarnir avrikaðu væl størsta partin av dystinum.
text: #000002
text: Atli Gregersen og hansara menn royndu at gera sítt móti Spania í kvøld (Mynd: EPA)
text: #000003
text: Spania gjørdi ikki nógv meira enn neyðugt á Tórsvølli í kvøld í triðja EM- undankappingardystinum, har Føroyar tóku ímóti. Føroyska liðið stríddist væl ímóti hóast stóra spanska yvirvág og hótti Spania nakrar ferðir. Serliga komu Føroyar til góðar støður í samband við deyðbóltar, og tað var eisini eftir hornaspark, at hartarbeiðandi Klæmint Andrasson Olsen minkaði til 1-2 og fekk sítt fyrsta landsliðsmál.Tað kundi annars verið ljótt, eftir at Spania vístu kynismu og skoraðu tvær ferðir fyrstu tjúgu minuttirnar. Føroyingarnir fullu tó ikki í fátt, fingu eitt mál, og serliga fyrsta partin av 2. hálvleiki sá tað heilt gott út. Spaniólar komu ikki til nakrar serligar upplagdar málmøguleikar eftir, steðgin hóast Føroyar framvegis vóru trýstir langt aftur í støðum. Myndir: Føroyar-SpaniaSamanumtikið eitt gott føroyskt avrik móti einum sera sterkum liðið ið ikki heilt spílaði seg út. Skansin var aftur fantastiskur og gjørdi sítt til fyri at fáa karmarnar heilt góðar í kvøld. Vit hava viðmerkingar og meira um dystin av Tórsvølli skjótast gjørligt. Føroyar - Spania 1-4 (1-3)6' Sergio Ramos 0-119' Jesus Navas 0-230' Klæmint Andrasson Olsen 1-234' Sjálvmál 1-371' Jose Gaya 1-4
text: #000004
text: Brandur skoraði sítt fyrsta mál fyri Fredrikstad
text: #000011